### 19.    Beslutning om høringssvar til råstofplan 2020

**Åbent**

Sagsnr.: 326-2020-79226       J.nr.: 01.00.00           Dokumentnr.:
326-2020-336868

**Sagstype**

Beslutning.

**Resume og sagens baggrund**

Det er regionernes opgave, at udarbejde en plan for
indvinding af og forsyning med råstoffer - råstofplanen. Planen skal omfatte en
periode på mindst 12 år. Typisk besluttes det hvert fjerde år om råstofplanen
skal revideres, hvilket de foregående år er sket i [adresse] i 2012, 2016
og nu igen i 2020.

I forbindelse med denne revision er der en over 2 år lang
forberedende proces, hvor alle interessenter inkl. kommunerne høres i flere
omgange. På nuværende tidspunkt er der tale om et høringssvar i den afsluttende
høringsfase inden råstofplanen vedtages af regionsrådet.

**Indstillinger**

Direktøren indstiller, at udkastet til høringssvar til
Region Sjællands råstofplan godkendes.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Råstofplanen har et overordnet bæredygtighedstema, som tager
udgangspunkt i FN’s verdensmål. Dette hilses velkommen i høringssvaret.

Det understreges desuden i høringssvaret, at vi har
udfordringer borgere og råstofindvindere imellem, hvorfor det er vigtigt at
have fokus på infrastrukturen, f.eks. når [adresse] anlægges tværs
igennem graveområdet og lukker for nogle veje.

Konkret sker der ingen nyudpegninger af grave- og
interesseområder (potentielle fremtidige graveområder) i Kalundborg Kommune.
Faktisk udtages en del interesseområder i landskabeligt attraktive områder syd
for [adresse], bakken syd for Svebølle og områderne omkring [adresse], hvilket
der også kvitteres for i høringssvaret.

Der kvitteres også for, at der som noget nyt indføres
retningslinjer i råstofplanen om at

indvinding og efterbehandling skal foregå kontinuerligt, at
der skal ske en hurtigere udgravning og efterbehandling indenfor 100 meter fra
beboelse samt krav om en kvalitativ anvendelse af råstofferne

Slutteligt udtrykkes der kritik af en ny retningslinje nr.
10 om etablering af anlæg til behandling af genbrugsmaterialer i de
efterbehandlede råstofgrave, da den kan give

en falsk forventning om mulighederne for etablering af
virksomheder i de efterbehandlede råstofgrave, hvilket ikke stemmer overens med
retningslinjerne for efterbehandling i kommuneplanen. Det bør derfor som
minimum præciseres om retningslinjen gælder aktive og/eller efterbehandlede
råstofgrave.

**Økonomiske konsekvenser**

Der er ingen økonomiske konsekvenser.

**Teknik- og Miljøudvalgets møde
den 3. december 2020:**

Anbefales.

**Økonomiudvalgets møde den 9.
december 2020:**

Anbefales.

**Bilag**

|  |  |
| --- | --- |
| UDKAST - Høringssvar fra Kalundborg Kommune til Råstofplan 2020 | 326-2020-328827 |